Sealand ilmakuvassa.
**Sealandin ruhtinaskunta** (engl. *Principality of Sealand*) on vanhalla ilmatorjuntatykin jalustalla sijaitseva itseään itsenäiseksi väittävä mikrovaltio, jonka Paddy Roy Bates perusti vuonna 1967. Se sijaitsee Pohjanmerellä kymmenen kilometrin päässä Englannin rannikosta Suffolkin edustalla ja on pinta-alaltaan 550 neliömetriä. Sealandin väkiluku oli vuonna 2015 noin kaksi asukasta.

Urheilu
-------

Sealandilla on oma jalkapallomaajoukkue. Sealand on pelannut Ahvenanmaan jalkapallojoukkuetta vastaan vuonna 2004.

Historia
--------

Alun perin Roy Bates perusti Sealandin, jotta voisi käyttää sitä piraattiradionsa lähetysasemana.

Yksikään Yhdistyneiden kansakuntien jäsenvaltio ei ole tunnustanut maata itsenäiseksi. Brittiläinen oikeus päätti vuonna 1968, ettei alue kuulu Britannian lainsäädännön piiriin. Tämä perustui siihen, ettei Sealand ollut Britannian aluevesillä. Vuonna 1987 Britannia laajensi laillisesti aluevesialuettaan siten, että se käsittää nyt myös Sealandin. Sealand kuitenkin laajensi sekin aluevesirajojaan hieman ennen Britanniaa, joten tämän ja erinäisten muiden syiden johdosta Sealand väittää edelleen, ettei se ole osa Britanniaa.

Vuonna 2000 HavenCo-niminen yritys perusti Sealandin torneihin riippumattoman tietovalkaman, jonka oli tarkoitus toimia tiedon varastointi- ja palvelujärjestelmänä, joka ei ollut minkään maan lainsäädännön alainen ja jota koski vain hyvin vähäisiä määräyksiä (muun muassa roskapostin lähetys, rikollinen tietojärjestelmiin murtautuminen ja lapsiporno olivat kiellettyjä). HavenCo ajautui kuitenkin kerran toisensa jälkeen teknisiin ongelmiin, ja vuoden 2001 syyskuun 11. päivän iskujen jälkeen "yleisten kansainvälisten käytäntöjen ja tapojen vastainen" materiaali kiellettiin.

23. kesäkuuta 2006 Sealandissa syttyi sähkövian johdosta tulipalo, jossa loukkaantui yksi ihminen. Marraskuussa 2006 ilmoitettiin, että tulipalon aiheuttamat vauriot on korjattu.

BitTorrent-sivusto The Pirate Bay yritti vuoden 2007 alussa ostaa Sealandin omaksi valtiokseen. Hintatarjoukseksi ilmoitettiin 750 miljoonaa euroa. Nykyiset omistajat kieltäytyivät tarjouksesta viitaten The Pirate Bayn toiminnan laittomuuteen. Myös kansainvälinen BetCRIS Sportsbook -rahapeliyritys on kiinnostunut Sealandin ostamisesta.

Sealand on saavuttanut kiinnostusta libertaristien piirissä mahdollisuutena luoda valtio ilman verotusta, viranomaisvaltaa ja muita heidän yksilönvapautensa rajoitteina pitämiään ilmiöitä.*lähde?*

Sealandilla on muun muassa oma rahayksikkö, postimerkit ja passit, joista maailmalla liikkuu moninkertainen määrä väärennöksiä aitoihin verrattuna.

Lähteet
-------

1. 1 2  *Guinness World Records 2008*, s. 131. Suomentanut Annukka Kolehmainen. Sanoma Magazines Finland, 2007. 978-951-32-2248-0.
2. ↑  For sale: world's smallest country *The Sydney Morning Herald*.  8.1.2007. Viitattu 1.7.2010. (englanniksi)
3. ↑  Rose Eveleth: ‘I rule my own ocean micronation’ *www.bbc.com*. Viitattu 15.7.2023. (englanniksi)
4. ↑  FANTASY FOOTBALL MICRONATION STYLE *IBWM*.  3.8.2011. Viitattu 15.7.2023. (englanniksi)
5. ↑  In Bed With Maradona - The Award Winning Home Of World Football - JOURNAL - FANTASY FOOTBALL MICRONATION STYLE *web.archive.org*.  1.6.2012. Viitattu 15.7.2023.
6. ↑  FANTASY FOOTBALL MICRONATION STYLE *IBWM*.  3.8.2011. Viitattu 15.7.2023. (englanniksi)
7. ↑   Oikeuden päätös
8. 1 2  Järvinen, Petteri: *Tietoturva & yksityisyys*, s. 430. Jyväskylä: Docendo, 2002. ISBN 978-951-8-46152-7.
9. ↑  Lahdensivu, Mika: Piraatit puuhaavat omaa valtiota *Digitoday*.  12.1.2007.
10. ↑  Lahdensivu, Mika: Uhkapeliyhtiö kisaa piraattien unelmasaaresta *IT-viikko*.  16.1.2007.
11. ↑  The Imperial Collection - Principality of Sealand Empire of Atlantium.
12. ↑  Principality of Sealand Government of the Principality of Sealand.

Aiheesta muualla
----------------

* Kuvia tai muita tiedostoja aiheesta **Sealand** Wikimedia Commonsissa

* The Official Principality of Sealand Homepage
* HavenCo Ltd.
* Archival Sealand Homepage
* Website of Rebel Sealand Government
* National Anthem
* Claimed transcript of the 1968 UK court case
* Coins of Sealand
* Meta Haven: Sealand Identity Project
* The Sea Forts
* HMS Roughs